
                 Bucureşti, 31.10.2022




                                         
               Nr.4c-3/693/2022
BIROUL PERMANENT

AL

CAMEREI DEPUTAȚILOR



Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.139/2022 privind prelungirea mandatelor unor membri ai Comitetului de reglementare al Autorităţii Naţionale de Reglementare în Domeniul Energiei, transmis cu adresa nr. PLx.647/2022 din  24 octombrie 2022. 


În raport de obiectul și conținutul său, proiectul de lege face parte din categoria legilor organice.



În conformitate cu prevederile art.75 din Constituția României, republicată, și ale art.92 alin.(8) pct. 2 lit. i) din Regulamentul Camerei Deputaților, republicat, cu modificările și completările ulterioare, Camera Deputaților este prima Cameră sesizată.   
PREȘEDINTE,

SÁNDOR BENDE
PARLAMENTUL ROMÂNIEI

CAMERA DEPUTAȚILOR

COMISIA PENTRU INDUSTRII ȘI SERVICII

Tel: 021.316.03.43.      Fax: 021.315.34.01.      E-mail: cp03@cdep.ro

Bucureşti, 31.10.2022




                                         
               Nr.4c-3/693/2022
RAPORT 
asupra proiectului de Lege privind aprobarea Ordonanţei de urgenţă a Guvernului nr.139/2022 privind prelungirea mandatelor unor membri ai Comitetului de reglementare al Autorităţii Naţionale de Reglementare în Domeniul Energiei

În conformitate cu prevederile art.95 și ale art.117 alin.(3) din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată, spre dezbatere în fond, în procedură de urgență, cu proiectul de Lege privind aprobarea Ordonanţei de urgenţă a Guvernului nr.139/2022 privind prelungirea mandatelor unor membri ai Comitetului de reglementare al Autorităţii Naţionale de Reglementare în Domeniul Energiei, transmis cu adresa nr.PLx.647 din 24 octombrie 2022, înregistrat la Comisia pentru industrii şi servicii sub nr.4c-3/693 din 25 octombrie 2022.


Consiliul Legislativ, cu avizul nr.1142/18.10.2022, avizează favorabil proiectul de ordonanță de urgență. 

Proiectul de lege are ca obiect de reglementare prelungirea pentru o perioadă de şase luni, a mandatelor în derulare ale membrilor Comitetului de reglementare al Autorităţii Naţionale de Reglementare în Domeniul Energiei, care expiră la data de 23 octombrie 2022.

 Membrii Comisiei pentru industrii și servicii au examinat proiectul de lege în ședința din 31 octombrie 2022 și au hotărât, cu majoritate de voturi, să propună plenului Camerei Deputaților adoptarea proiectului de lege cu amendamente admise prevăzute în anexa care face parte integrantă din prezentul raport. 


La dezbaterea proiectului de lege au participat, în calitate de invitați domnul Mircea Man, Vicepreședinte al Autorității Naționale de Reglementare în Domeniul Energiei și domnul Ștefan Constantin, Secretar de stat în cadrul Ministerului Energiei. 


La lucrările comisiei au fost prezenți deputați conform listei de prezență.

În raport de obiectul și conținutul său, proiectul de lege face parte din categoria legilor organice.


În conformitate cu prevederile art.75 din Constituția României, republicată, și ale art.92 alin.(8) pct. 2 lit. i) din Regulamentul Camerei Deputaților, republicat, cu modificările și completările ulterioare, Camera Deputaților este prima Cameră sesizată.   
                 PREŞEDINTE                                                         SECRETAR

            SÁNDOR BENDE



OANA-MARCIANA ÖZMEN
Consultant, Alexandra Zorilă
Anexă
AMENDAMENTE ADMISE
	Nr. crt.
	OUG 139/2022
	Forma inițiatorului
	Amendamente propuse/autor
	Motivare

	1. 
	
	LEGE

pentru aprobarea Ordonanţei de urgenţă a Guvernului nr.139/2022 privind prelungirea mandatelor unor membri ai Comitetului de reglementare al Autorităţii Naţionale de Reglementare în Domeniul Energiei
	Nemodificat
	

	2. 
	
	Articol unic.- Se aprobă Ordonanța de urgență a Guvernului nr. 139/2022 privind prelungirea mandatelor unor membri ai Comitetului de reglementare al Autorităţii Naţionale de Reglementare în Domeniul Energiei.

	Articol unic.- Se aprobă Ordonanța de urgență a Guvernului nr. 139 din 19 octombrie 2022 privind prelungirea mandatelor unor membri ai Comitetului de reglementare al Autorităţii Naţionale de Reglementare în Domeniul Energiei, publicată în Monitorul Oficial al României, Partea I, nr.1020 din 20 octombrie 2022.

Autor: Comisia pentru industrii și servicii
	Tehnică legislativă

	3. 
	Titlul ordonanței

ORDONANŢA DE URGENŢĂ

privind prelungirea mandatelor unor membri ai Comitetului de reglementare al Autorităţii Naţionale de Reglementare în Domeniul Energiei
	
	Nemodificat
	

	4. 
	Articol unic. - Mandatele în derulare ale membrilor Comitetului de reglementare al Autorităţii Naţionale de Reglementare în Domeniul Energiei care expiră la data de 23 octombrie 2022 se prelungesc pentru o perioadă de şase luni.
	
	Nemodificat

